Tom Steinberg: Ανοιχτά Κυβερνητικά Δεδομένα είναι κάθε πληροφορία που η Κυβέρνηση συγκεντρώνει , σε μεγάλο βαθμό για τους δικούς της σκοπούς,
τα οποία στη συνέχεια κάνει διαθέσιμα σε άλλους προκειμένου να τα χρησιμοποιήσουν για δικούς τους σκοπούς.
Rufus Pollock: Είναι κυβερνητικά δεδομένα που είναι Ανοιχτά
και Ανοιχτά σημαίνει ελευθερία για τον καθένα να τα χρησιμοποιήσει, να τα επαναχρησιμοποιήσει και να τα επαναδιαθέσει.
Aine McGuire: Η πρωτοβουλία για τα Ανοιχτά Δεδομένα είναι ένας τρόπος που μετασχηματίζει την σχέση μεταξύ πολιτών και Κυβέρνησης
έτσι ώστε όλοι να γνωρίζουν τι συμβαίνει
και αν όλοι γνωρίζουν τι συμβαίνει
τότε γίνεται πολύ ευκολότερο και για τις δύο πλευρές να συμμετέχουν πιο δίκαια στην κοινωνία.
Chris Taggart: Η ζωή μας όλο και πιο πολύ διέπεται από δεδομένα, στην πραγματικότητα η ζωή μας όλο και πιο πολύ είναι δεδομένα.
Δεδομένου ότι, μην έχοντας πρόσβαση στην πληροφορία σχετικά με εμάς,
το πού ζούμε, ποιος μας αντιπροσωπεύει,
τις εταιρίες οι οποίες αναλαμβάνουν Δημόσια έργα και ούτω καθεξής
αρχίζει να υπονομεύεται η δημοκρατία.
Rob McKinnon: Είναι πολύ ευρύτερο από την Κυβέρνηση.
Η Κυβέρνηση είναι στην πραγματικότητα απλά ένας πόλος της κοινωνίας μας.
Αυτό που βλέπουμε να συμβαίνει είναι στην πραγματικότητα η αρχή μιας μεγάλης κοινωνικής αλλαγής, μιας παγκόσμιας κοινωνικής αλλαγής.
Μαζί, μπορούμε να μετασχηματίσουμε τον τρόπο που λειτουργεί η κοινωνία.
Σε παγκόσμιο επίπεδο, φέρνουμε σε επαφή, μέσω ιστοσελίδων όπως η Wikipedia ή οι συλλογές δομημένων δεδομένων,
μια μεγάλη παγκόσμια σύνοψη του τρόπου λειτουργίας της κοινωνίας και του πώς οργανωνόμαστε.
Έτσι, είμαστε μόλις στην αρχή μιας σημαντικής αλλαγής στον τρόπο που λειτουργούμε ...
Rufus Pollock: Υπάρχουν τρεις τρόποι με τους οποίους τα Ανοιχτά Κυβερνητικά Δεδομένα μπορεί να κάνουν τον κόσμο ένα καλύτερο μέρος.
Πρώτον: επιτρέποντας σε εταιρείες, ιδιώτες, μη-κερδοσκοπικούς Οργανισμούς
να αναπτύξουν ενδιαφέρουσες, χρήσιμες, πολύτιμες εφαρμογές και υπηρεσίες.
Δευτερόν, νομίζω ότι έχει να κάνει με τη δημοκρατία, με τη συμμετοχή στη διακυβέρνηση και τη διαφάνεια,
επιτρέποντάς μας να δούμε τι κάνει η Κυβέρνηση μας.
Και Τρίτον: Γιατί όχι;
Είναι ουσιαστικά ανέξοδο το άνοιγμα των κυβερνητικών δεδομένων,
γιατί λοιπόν να μην ανοικτούν δεδομένα που είναι ήδη εκεί και έχουν ήδη συλλεχθεί.
Tom Steinberg: Τα Ανοιχτά Δεδομένα είναι σημαντικά για διάφορους λόγους
και κανένας από αυτούς δεν είναι πιο σημαντικός από τους υπόλοιπους.
Έχουμε τη δυνατότητα να παράγουμε οικονομική αξία,
η οποία είναι στην πρώτη γραμμή του μυαλού πολλών ανθρώπων σε δύσκολους καιρούς όπως αυτούς.
Τη δημιουργία περισσότερων θέσεων εργασίας και εταιριών,
και πιο κερδοφόρων εταιριών που θα αποδίδουν περισσότερα φορολογικά έσοδα.
Αυτό είναι προφανώς ένα σημαντικό στοιχείο της δυναμικής των ανοιχτών δεδομένων.
Υπάρχει επίσης το κλασικό θέμα της διάθεσης Ανοιχτών Δεδομένων για να μπορούμε να εντοπίσουμε πιθανές περιπτώσεις διαφθοράς
και κατάχρησης του δημοσίου χρήματος και πρακτικές αθέμιτες ή παράνομες που δεν έχουν σε τίποτα να κάνουν με χρήματα, αλλά είναι κρυφές με κάποιο τρόπο.
Ton Zijlstra: Μπορείτε να περιμένετε να ξεκινήσουν επιχειρήσεις προσθέτοντας αξία στα δεδομένα
παίρνοντας τα δεδομένα και χρησιμοποιώντας τα για συγκεκριμένες εφαρμογές
Έχει επίσης να κάνει με τη διαφάνεια
αλλά και με την ενδυνάμωση των ανθρώπων ώστε να είναι σε καλύτερη θέση να παίρνουν αποφάσεις για τη ζωή τους
βασισμένοι σε πληροφορίες που πριν δεν ήταν διαθέσιμες.
Και έχει επίσης να κάνει με τη βελτίωση της αποδοτικότητας και της αποτελεσματικότητας των ίδιων των οργανισμών που δημιουργούν τα δεδομένα.
Rufus Pollock: Για παράδειγμα, δουλεύουμε σε ένα έργο που ονομάζεται wheredoesmymoneygo.org
για να σας δείξει πού πηγαίνουν τα χρήματα από τους φόρους που πληρώνετε, το οποίο πιστεύω ότι είναι ένα πολύ σημαντικό.τμήμα.
Νομίζω ότι θα ήταν ενδιαφέρον να γνωρίζουμε, 'Αυτή είναι η μεγαλύτερη συνεισφορά που κάνω στο κράτος - που πάνε τα χρήματα αυτά; '
Χωρίς ανοιχτά δεδομένα στην κυβέρνηση, αυτή η ερώτηση δεν μπορεί να απαντηθεί.
David Eaves: Χρησιμοποιούμε Ομοσπονδιακά δεδομένα για τη ρύπανση και τα προβάλλουμε σε ένα χάρτη με εκλογικά δεδομένα
για να δείξουμε σε κοντινές σας περιοχές ή σε οποιαδήποτε περιοχή σας ενδιαφέρει
ποιες εγκαταστάσεις βρίσκονται κοντά ας, πώς και τι ακριβώς ρυπαίνουν και σε ποιου την εκλογική περιφέρεια ανήκουν.
Έτσι, μπορείτε να αρχίσετε να εξετάζετε ποια είναι τα επίπεδα της ρύπανσης γύρω σας.
Tom Steinberg: Η MySociety αναπτύσσει και συντηρεί πολλές διαφορετικές πολιτικές και κοινωνικές ιστοσελίδες.
Και με τον όρο πολιτικές και κοινωνικές ιστοσελίδες εννοώ υπηρεσίες που κάνουν πράγματα όπως το να σου λένε:
'ποιος είναι πολιτικός μου;' 'πώς μπορώ να επικοινωνήσω μαζί του;' 'τι λένε στη Βουλή;', 'πώς ψηφίζουν;', 'τι κάνουν με τα χρήματα που παίρνουν;'
- αυτά είναι στη δημοκρατική πλευρά.
Στην πολιτική πλευρά χτίζουμε υπηρεσίες που λένε: 'πώς μπορώ να λύσω τα προβλήματα στο δρόμο της γειτονιάς μου; '
'πώς μπορώ να πάρω πληροφορίες που χρειάζομαι από την κυβέρνηση;'
Και σύντομα 'πώς μπορούν να λυθούν τα προβλήματα με το συγκοινωνιακό;', η οποία είναι επικείμενη ...
David Eaves: Στο Βανκούβερ το πρόγραμμα της συλλογής σκουπιδιών είναι πολύ δυναμικό…
αλλάζει σε τακτική βάση και οι άνθρωποι πάντα ξεχνούν πότε να βγάλουν τα σκουπίδια τους έξω.
Και έτσι πλέον μπορούν να επισκεφτούν απλά έναν ιστοτόπο και να εγγραφούν
και εμείς θα στέλνουμε ένα email που λέει "Αύριο είναι η μέρα για τα σκουπίδια σας".
Είναι ο τύπος της εφαρμογής που ο απλός πολίτης αγκαλιάζει και κατανοεί πολύ γρήγορα,
και που του παρέχει άμεση χρήση.
Και έτσι, όταν οι άνθρωποι βλέπουν το VanTrash, λένε, "ώστε αυτό είναι κομμάτι του τι είναι Ανοιχτά Δεδομένα;"
Και εμείς απαντάμε, "Ναι" και τότε λένε, «Θέλω περισσότερο από αυτό στη ζωή μου"
Richard Cyganiak: Στο επίπεδο της Ευρωπαϊκής Ένωσης,
θα ήταν πολύ ενδιαφέρον αν μπορούσαμε να έχουμε πραγματικά όλα αυτά τα δεδομένα σε ένα μόνο σημείο
έτσι ώστε να μπορούμε να ψάξουμε στις διάφορες χώρες και πραγματικά να αρχίσουμε να συγκρίνουμε πράγματα μεταξύ χωρών.
Jack Thurston: Αυτό που προσπαθούμε να κάνουμε με το Farmsubsidy.org
είναι να συνδέσουμε όλες τις διαφορετικές αποκαλύψεις κυβερνήσεων σε ένα ενιαίο κέντρο δεδομένων.
Ώστε οι πολίτες να πάνε on-line και να μάθουν τι συμβαίνει όχι μόνο στη χώρα τους
αλλά και σε άλλες χώρες και να μπορούν να κάνουν συγκρίσεις σχετικά με το πόσες επιδοτήσεις τα αγροκτήματα λαμβάνουν σε ένα μέρος της ΕΕ σε σχέση με κάποιο άλλο,
πόσο οι πολίτες συνεισφέρουν στη συγκεκριμένη πολιτική,
πόσο τους κοστίζει, όταν βρίσκονται σε μία χώρα, σε αντίθεση με μια άλλη χώρα.
Πρόκειται για τους σπόρους μιας πανευρωπαϊκής συζήτησης που θα έπρεπε να είναι υπάρχει,
δεδομένου ότι έχουμε μια πανευρωπαϊκή πολιτική.
Erik Swanson: Ένα από τα αγαπημένα μου παραδείγματα του τρόπου με τον οποίο επαναχρησιμοποιήθηκαν τα Δεδομένα της Παγκόσμιας Τράπεζας συνέβη πολύ σύντομα αφότου ανοίξαμε τη βάση δεδομένων.
Πήραμε ένα μήνυμα από μια ομάδα που είχε απλά πάρει ολόκληρη τη βάση δεδομένων μας
και ανέλυσε όλα τα κενά στα δεδομένα
και στη συνέχεια παρήγαγε χάρτες που έδειχναν χώρα ανά χώρα, δείκτη ανά δείκτη, χρόνο με το χρόνο
που υπήρχαν κενά στα δεδομένα.
Δεν μας είπε κάτι που δεν ξέραμε ήδη
αλλά μας το είπε με έναν τρόπο που δεν είχαμε δει στο παρελθόν
και φυσικά το έκανε δημόσια, ώστε ο καθένας να μπορεί να το δει επίσης.
Karin Christiansen: Είμαστε στο σημείο όπου χρειαζόμαστε τα δεδομένα να δημοσιευτούν
και χρειαζόμαστε ένα πρότυπο ώστε αυτά δεδομένα να βγουν έξω για να μπορέσουμε να τα αντιστοιχήσουμε και να τα συγκρίνουμε.
Γιατί αυτό που χρειάζεται στην Ουγκάντα, στο Αφγανιστάν
δεν είναι μόνο να ξέρουμε τι κάνει το DFID (Τμήμα Διεθνούς Ανάπτυξης και Βοήθειας) με τα χρήματα του Ηνωμένου Βασιλείου,
ή τι γίνονται τα ανάλογα Αμερικάνικα χρήματα, αλλά για το πώς όλα αυτά ταιριάζουν μεταξύ τους.
Simon Parrish: Εργαζόμαστε σε μια πρωτοβουλία που ονομάζεται Διεθνή Πρωτοβουλία για τη Διαφάνειας της Βοήθειας
η οποία αφορά στην ανάπτυξη προτύπων για το πώς οι χορηγοί που εμπλέκονται με την κυβέρνηση θα πρέπει να είναι διαφανείς ως προς τη βοήθεια που δίνουν.
Και οι δύο να είναι υπόλογοι έναντι των πολιτών και των φορολογουμένων στις χώρες τους
αλλά επίσης και σε διάφορα ενδιαφερόμενα μέρη στις αναπτυσσόμενες χώρες
από τις κυβερνήσεις των χωρών αυτών, μέχρι τις κοινωνικές οργανώσεις, τους βουλευτές
που όλοι θέλουν καλύτερες πληροφορίες σχετικά με τα χρήματα που έρχονται στη χώρα τους.
Ο ανοικτός χαρακτήρας και η διαθεσιμότητα αυτής της πληροφορίας έχει τη δυνατότητα να αλλάξει ριζικά
τον τρόπο με τον οποίο οι χρηματικές ενισχύσεις δαπανώνται και την αποτελεσματικότητα με την οποία οι χρηματικές ενισχύσεις δαπανώνται.
Η σημασία έγκειται στον ανοιχτό χαρακτήρα αυτών των δεδομένων, ώστε να μπορούν να είναι επαναχρησιμοποιήσιμα από διαφορετικές ομάδες με διαφορετικούς τρόπους
να είναι προσβάσιμα από διάφορες ομάδες με τρόπο που να ικανοποιεί τις ιδιαίτερες ανάγκες τους.
Erik Swanson: Μερικά από τα γραφήματα φυσαλίδας του Hans Rosling,
το λογισμικό Gapminder στο οποίο καταδεικνύει την πρόοδο των χωρών με την πάροδο του χρόνου,
χρησιμοποιώντας γραφήματα που κινούνται ...
Ακόμη και πριν τα δεδομένα μας γίνουν διαθέσιμα, ο Hans τα χρησιμοποιούσε στα Gapminder γραφήματά του
και ήταν τρομερά αποτελεσματικά στην αύξηση της ευαισθητοποίησης για ζητήματα ανάπτυξης.
Ο Tom Steinberg: Πώς μπορούμε να πείσουμε τις κυβερνήσεις οι οποίες ίσως δεν ενδιαφέρονται για τα Ανοικτά Δεδομένα
ότι αξίζει να ξοδέψουν από το χρόνο και τα χρήματά και την πρόσπάθειά τους για να καταβάλουν οποιαδήποτε προσοχή;
Πιστεύω ότι η επίδειξη είναι πραγματικά το κλειδί εδώ.
Επίδειξη υπηρεσιών οι οποίες είναι καλές, οι οποίες είναι χρήσιμες ...
και ιδίως υπηρεσίες που είναι εύκολο να εξηγηθούν, που προσφέρουν πολύ προφανή αξία και γενικό όφελος σε αντίθεση με το πολύ εξειδικευμένο όφελος...
David Eaves: Έχουμε τρεις στόχους.
Πρώτον: ας οικοδομήσουμε μια κοινότητα γύρω από τα Ανοικτά Δεδομένα σε όσες πόλεις το επιθυμούν ανά τον κόσμο.
Δεύτερον, ας ορίσουμε ένα χώρο όπου οι τοπικοί πολιτικοί και οι κυβερνητικοί αξιωματούχοι μπορούν να έρθουν σε επαφή με κόσμο που ενδιαφέρεται για αυτά,
να έρθουν σε επαφή με κόσμο που απασχολείται με αυτά και επίσης να δουν όλα τα εξαιρετικά πράγματα που συμβαίνουν σε όλο τον κόσμο
και να δουν πραγματικά πόσα συμβαίνουν και ότι άλλοι το κάνουν και ότι μπορούν κι αυτοί επίσης να το κάνουν.
Στη συνέχεια, το τρίτο είναι να οικοδομήσουμε πραγματικά κάτι.
Ας προσπαθήσουμε να πείσουμε κάθε κοινότητα να χτίσει κάτι
επειδή τίποτα δεν κάνει τους ανθρώπους να καταλάβουν γιατί τα Ανοικτά Δεδομένα έχουν σημασία καλύτερα από μια πραγματικά βαθιά οπτικοποίηση
που τους επιτρέπει να κατανοήσουν την κοινότητά τους με έναν τρόπο που δεν είχαν ποτέ πριν.
Jack Thurston: Η δουλειά μας είναι να υπενθυμίσουμε στους ανθρώπους το πόσο σημαντικό είναι
το ότι έχουν πρόσβαση στα δεδομένα σχετικά με το τι κάνει η κυβέρνησή τους,
είτε αυτό είναι βοηθά δημοσιογράφους να γράφουν άρθρα, είτε να βοηθά ΜΚΟ να χτίζουν τις καμπάνιες τους γύρω από τα δεδομένα
ή απλά να δημιουργεί διαδικτυακές εφαρμογές για απλούς πολίτες ώστε να συνδέονται στο Διαδίκτυο και να μαθαίνουν τι συμβαίνει.
Πρέπει να είμαστε σε θέση να επιδεικνύουμε ότι ένας κόσμος στον οποίο τα κυβερνητικά δεδομένα είναι ανοιχτά είναι καλύτερος από έναν κόσμο στον οποίο είναι κλειστά.
Rufus Pollock: Κανονικά τα καλύτερα πράγματα που βγαίνουν από μια νέα τεχνολογία είναι αυτά τα οποία δεν είχαμε σκεφτεί.
Φανταστείτε την ηλεκτρική ενέργεια, τη δεκαετία του 1820, όταν ο Φαραντέι έκανε επίδειξη της ηλεκτρικής ενέργειας στον Γκλάντστοουν της Βασιλικής Εταιρείας.
O Γκλάντστοουν λέει στο Φαραντέι,
"Ναι, είναι πολύ ωραίο, μπορείτε να κάνετε τα βατραχοπόδαρα να συσπώνται αλλά ποιος ο λόγος της ηλεκτρικής ενέργειας;"
Ο Φαραντέι απαντά στο Γκλάντστοουν,
"Λοιπόν ποιο είναι το νόημα ενός μωρού; ...
Πρόκειται να εξελιχθεί σε κάτι ... "
Και νομίζω ότι το σημείο εδώ σχετικά με τα ανοικτά δεδομένα είναι ότι ζούμε σε μια εποχή της πληροφορίας,
μια κοινωνία της πληροφορίας - δεδομένα και πληροφορίες είναι οι υποδομές-κλειδί αυτού του κόσμου.
Ton Zijlstra: Αν δει κανείς τον τρόπο με τον οποίο οι άνθρωποι επιλύουν προβλήματα συνήθως προσπαθούμε να μεταβούμε σε εύκολες λύσεις
ακόμη και αν είναι δύσκολα και σύνθετα προβλήματα.
Πιστεύω λοιπόν ότι πρέπει να χρησιμοποιήσουμε τα δεδομένα που έχουμε στην κατοχή μας για τις ζωές μας και το περιβάλλον, ως ένα τρόπο για να βρούμε
λιγότερο εύκολες αλλά λειτουργικές απαντήσεις στα δύσκολα ερωτήματα που αντιμετωπίζουμε.